**29.06.2022.(3)**

**E-pasta nosaukums**

Par maksājumu par papildu darbinieka nodarbināšanu praksē

**E-pasta teksts**

Nacionālais veselības dienests (turpmāk – Dienests) atbilstoši Ministru kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi) 245.6 apakšpunktam laikposmā no 2022. gada 1. janvāra līdz 2022. gada 30. jūnijam ģimenes ārsta praksei, kas nodrošina vakcināciju pret Covid-19, līgumā ar ģimenes ārsta praksi noteiktajā kārtībā veic maksājumu par papildu darbinieka nodarbināšanu praksē. Ņemot vērā esošo epidemioloģisko situāciju valstī, kā arī ģimenes ārstu augsto noslodzi, Dienests un Veselības ministrija virza priekšlikumu turpināt papildu darbinieka darba apmaksu arī nākamajam periodam. Šobrīd Noteikumu grozījumi ir izskatīšanas procesā un Dienesta rīcībā vēl nav informācijas, vai šī Noteikumu punkta termiņš tiks pagarināts.

Dienests aicina no 2022. gada 1. jūlija ģimenes ārstiem izvērtēt papildu darbinieka nodrošināšanu no prakses līdzekļiem gadījumā, ja papildus finansējums netiks piešķirts un Noteikumos noteiktais apmaksas termiņš netiks pagarināts.